มีตุ่มขึ้นที่อวัยเพศชายครับ เป็นมาประมาณ3อาทิตย์แล้ววันหนึ่งมันมีหัวที่ตุ่ม เลยรีดเหมือนรีดสิวแล้วมันมีขาวๆออกมาเหมือนสิวมันจะเป็นอะไรมากใหมครับ หายหรือเปล่า
สวัสดีค่ะ อาการตุ่มสีขาวๆขึ้นที่อวัยวะเพศชายดังกล่าวมานั้น อาจจะเกิดจาก เริมที่อวัยวะเพศ อาการจะมาด้วยตุ่มน้ำ อาจเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ สาเหตุอื่นๆเช่น ตุ่มจากโรคติดต่อทางเพศสัมพันธ์เช่นตุ่มหนองใน แผลริมอ่อน หูดเช่นหูดหงอนไก่ หูดข้าวสุก รูขุมขนอักเสบ ผื่นผิวหนังอักเสบจากการแพ้หรือการสัมผัส เป็นต้นแนะนำการไม่ไปรีดหรือบีบบริเวณดังกล่าว เพื่อลดโอกาสการติดเชื้อซ้ำซ้อนขึ้นมาอีก ใช้น้ำเปล่าสะอาดล้างเบาๆภายนอก งดการทำกิจกรรมทางเพศทุกชนิดหากมีอาการมาหลายสัปดาห์ ตุ่มไม่ยุบไป หรือตุ่มเจ็บปวดมาก มีปัสสาวะแสบขัดร่วมด้วย ควรไปพบแพทย์เพื่อตรวจร่างกายจริง และตรวจคัดกรองโรคติดต่อทางเพศสัมพันธ์ด้วย เพื่อให้ได้การวินิจฉัย และให้ยาฆ่าเชื้อที่ตรงกับโรคต่อไป